Ja, jetzt isch  ebe en Tag spaeter. Nachdem ich fuer fast 1 Monet kei Problem meh gha han, han ich gester s Internet fluchtartig muesse verlah und ufs WC.    Vorher bin ich mit em Bus vo Copacabana gfahre, denn 200m zFuess ueber d Grenze uf Peru und wiiter im Bus. (Mann, bruch fast en Hammer zum Tippe uf dere uralte Tastatur. Viellicht faehled denn es paar Buechstabe i dem Text.) Anyway, nach 1h Fahrt haets gwalltig knallt unter mir. (Nei, nanig waeg mim Buchproblem). Eine vo de Hinterreife isch platzt! Bin chli go suennele waehrend s sRad gwaechslet haent. Isch i de Naechi vonere Schuel gsi... d Schueler uf em Heiwaeg sind go Lieder singe cho zum eus unterhalte. Wow, das wuerd i de Schwiiz glaub au nie passiere! Als Lohn haets chli Guetzli u.s.w. gaeh. Nach 1/2h ischs wiiter gange uf Puno.    Han es richtigs "Luxus"-Hotel verwuetscht. S chostet CHF 8 pro Nacht, z Bolivie han ich meistens 4-5 zahlt, aber fur schlechteri Qualitaet. Mis Hotel haet folgende Luxus (noed lache, das isch alles noed selbstverstaendlich): s Bad isch i mim Zimmer, s haet sogar WC-Papier und en WC-Ring, wo sogar frisch putzt isch, Seife, e Duschi mit richtig warmem Wasser, es Tuechli, TV und es Telefon. S isch sogar ufgrumt und bettet worde.  Das mit de WC isch so e Sach, z Bolivie haets  i praktisch keim WC Papier gha, zum Teil haet mer choene vor Ort chaufe, aber i Restaurants meistens noed. Und d Duschi isch meistens offiziell warm gsi. S Problem bi dene Elektro-Durchlauferhitzer isch, das nur chlinsti Menge Wasser warm wered. Und das au nur bis zum Chopf. Wil d Zimmer noed gheizt sind, isch s Wasser spaetistens uf Chnuehhoechi wiedr chalt. Naja, e Heizig haets leider au i dem Hotel noed und so han ich e wiiteri Nacht im de Faserpelzjagge und mit Socke verbracht. Immerhin sind di lange  Untrhose noed noetig gsi.